Vilnius, 2024 m. lapkričio 7 d.

**Jurbarke duris atvėrė pirmoji „Lidl“ parduotuvė**

**Prekybos tinklas „Lidl“ lapkričio 7 dieną atidarė pirmąją parduotuvę Jurbarke, Dariaus ir Girėno g. 83. Itin lauktas parduotuvės atidarymas mieste sulaukė ir didžiulio pirkėjų susidomėjimo, kurie būriavosi dar prieš oficialų parduotuvės atidarymą. Tai jau 29 miestas Lietuvoje, kuriame nuo šiol veiks „Lidl“ parduotuvė, o iš viso – jau 77 tinklo parduotuvė šalyje.**

Parduotuvė kasdien pirkėjų lauks nuo 8 iki 22 valandos. Naujoji parduotuvė – „Lidl“ klientams puikiai pažįstamo formato, tačiau dėl sklypo formos suprojektuota kiek platesnė, taip pat su didesne stikline vitrina, nukreipta į pagrindinę miesto gatvę. Parduotuvėje veiks tiek standartinės, tiek savitarnos kasos, visos jos – XXL dydžio ir puikiai pritaikytos didesniems pirkiniams. Naujoji parduotuvė patogi ir vairuojantiems elektromobilius, kadangi prie jos įrengtos keturios lėto bei viena greito įkrovimo elektromobilių stotelės.

Atidarymo renginyje apsilankė ir Jurbarko rajono savivaldybės meras Skirmantas Mockevičius, kuris akcentavo, jog „Lidl“ atidarymas ir investicijos mieste yra labai svarbios.

„Džiaugiamės „Lidl“ prekybos centro įsikūrimu, tai didžiausia užsienio įmonės investicija Jurbarke. Vokietijos įmonių investicijos mums itin svarbios dėl kuriamų darbo vietų, prisidėjimo tvarkant miesto infrastruktūrą“, – prekybos centro atidarymo metu sakė Jurbarko rajono savivaldybės meras.

Atidarymo rytą prekybos tinklas surengė ir šventę vietos bendruomenei. Klientai buvo vaišinami gėrimais ir saldumynais, pirmieji pirkėjai dovanų gavo specialiai atidarymui pagamintus daugkartinius pirkinių maišelius, kurie padės atsipirkti tvariau.

Be visų pramogų, atidarymo proga klientų laukia specialūs pasiūlymai tiek maisto, tiek ir ne maisto prekėms, kurie leis apsipirkti už jau įprastą žemą „Lidl“ kainą. Taip pat, naudojantys „Lidl Plus“ mobiliąją lojalumo programėlę, gali pasinaudoti ir dar vienu specialiu pasiūlymu – įsigyti šviežutėlį „Lidl“ kepyklos kibiną vos už 1 centą. Šiuo pasiūlymu bus galima pasinaudoti iki lapkričio 10 dienos. Dar neturintys „Lidl Plus“ programėlės, ją nemokamai gali atsisiųsti iš „App Store“ ir „Google Play“. Atsisiuntus programėlę reikia užsiregistruoti, kad būtų galima naudotis specialiais kuponais ir asmeniniais pasiūlymais.

**Investicijos į miesto infrastruktūros gerinimą**

Atidarydamas naują parduotuvę prekybos tinklas investavo ir į vietos infrastruktūros gerinimą, kuri pasitarnaus tiek automobilių transportui, tiek ir keliaujant pėsčiomis. Prie saugumo prisidės ne tik atliktas gatvių, bet ir jų apšvietimo atnaujinimas.

Prekybos tinklas pasirūpino šaligatvio remontu atkarpoje tarp Dariaus ir Girėno g. 81A ir 83 – čia įrengta nauja betoninių trinkelių danga, naujas gatvės apšvietimas. Taip pat prie automobilių stovėjimo aikštelės prie Dariaus ir Girėno g. 81A ir įrengti nauji šviestuvai. Dariaus ir Girėno g. perkelta ir pertvarkyta pėsčiųjų perėja – ji tapo saugesnė, kadangi buvo suformuota iškili bei įrengtas atskiras jos apšvietimas. Taip pat įrengtas pėsčiųjų takas prie parduotuvės sklypo nuo K. Donelaičio g. pusės link Dariaus ir Girėno g. Prie parduotuvės įrengta uždara prekių pristatymo rampa su akustinėmis plokštėmis ir akustine sienele.

Šalia parduotuvės įrengta patogi, 94 vietų automobilių parkavimo aikštelė. Siekiant pagyvinti jos vaizdą, automobilių aikštelėje vietoje įprasto asfalto buvo įrengta spalvoto betono trinkelių danga.

Šiuo metu Lietuvoje veikia 77 „Lidl“ parduotuvės 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Tel. +370 5 267 3228, mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)